open-index/open-wikipedia-markdown huggingface dataset:
Johan Matthæus Buschmann

**Johan Matthæus Buschmann** (1779–1844) var en norsk funksjonær som renskrev 17. mai-grunnloven.
 
I 1814 var Buschmann student og informator. Det ble laget flere utkast til 17. mai-grunnloven, og skriftanalyser avdekket at det endelige forslaget ble renskrevet av Buschmann. Det er eksemplaret Buschmann renskrev, som ble undertegnet av grunnlovsfedrene.

Buschmann var sønn av konsumpsjonsadministrator Søren Buschmann (død 71 år gammel i 1795) og Mette Svaboe (død 27 år gammel i 1779). Buschmann var kopist i Marinedepartementets (7. departement) revisjonskontor fra 1. januar 1815 til 1. juli 1818 da han ble ansatt som sekretær eller korrespondent i Norges Banks avdeling i Christiania. Han sluttet i stillingen i Norges Bank 31. mai 1832 uten pensjon. Etter dette har det vært vanskelig å finne opplysninger om Buschmann. Han døde 4. mars 1844 i Christiania.

Det var lenge ukjent hvem som renskrev det eksemplaret som ble undertegnet. Arkivarene Odd Sandaker og Egil Øvrebø ved Riksarkivets Eldre avdeling gikk systematisk gjennom journalsaker fra Statssekretariatet i 1814 og lette etter dokumenter med en håndskrift som var identisk med skriften i grunnlovseksemplaret i Stortinget og lyktes med å identifisere skriveren som Johan Matthæus Buschmann.

Det originale eksemplaret av grunnloven av 17. mai 1814 oppbevares i stortingsarkivet bak tykke murer og tunge dører, i et rom med stabil temperatur og luftfuktighet, for å bremse den naturlige nedbrytinga som alltid finner sted. Originaldokumentet egner seg ikke for utstilling, men Stortinget viser en elektronisk kopi på sine hjemmesider.

## Referanser

 
## Eksterne lenker
* Lenke til Stortingets omtale av 17. mai Grunnloven, med bilder av grunnlovsteksten
* Lenke til Stortingets bilder av hele 17. mai Grunnloven (pdf-fil 10 Mb).
Skoltefoss kraftverk

**Skoltefoss kraftverk** er et lite vannkraftverk i Øystre Slidre kommune i Innlandet.

Det utnytter et fall på 26 meter fra Hedalsfjorden til Mørstadfjorden.

Installert effekt er 960 kW fra en kaplanturbin. Årsproduksjon er 2,6 GWh.

Dagens kraftverk er fra 1988, men det har vært kraftverk her siden 1920.

Kraftverket eies av Øystre Slidre kommune.

## Referanser


## Kilder
* 
* NVE vannkraftdatabase
* V1
You Yanchun

**You Yanchun** (kinesisk: 尤 艳春 , født 1976 i Jilin) er en kinesisk kvinnelig tidligere skøyteløper som representerte hjemlandet i 2002 i Salt Lake City.

## Personlige rekorder

## Meritter
### Internasjonale mesterskap
Olympiske leker (Vinter) deltatt i ett OL (ved en konkurranse)
:* Salt Lake City 2002 på 1 000 m.
::* Beste resultat 30.-plass på 1 000 m i Salt Lake City 2002.

Allround-VM på skøyter (deltatt en gang)
:* Nagano 1997.
::* Beste resultat 21.-plass sammenlagt i Nagano 1997.

Sprint-VM på skøyter (deltatt en gang)
:* Hamar 2002.
::* Beste resultat 28.-plass sammenlagt i Hamar 2002.

### Sammenlagt i [[Verdenscupen på skøyter|Verdenscupen]]

– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

## Referanser


## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater)
*  Profil på The-Sports.org (noen resultater)
*  Profil på Effesport.nl (noen resultater)
*
Sør-Afrika under Paralympiske sommerleker 2008

Sør-Afrika deltok med 61 deltakere i Paralympiske sommerleker 2008 i Beijing i Kina.  

## Medaljer

## Referanser


## Eksterne lenker
* Resultater hos paralympic.org
Sør-Afrika under Paralympiske sommerleker 2000

Sør-Afrika deltok med sekstiseks deltaker under Paralympiske sommerleker 2000 i Sydney i Australia.  

## Medaljer

## Referanser


## Eksterne lenker
* Resultater hos paralympic.org
Sør-Afrika under Paralympiske sommerleker 2004

Sør-Afrika deltok med femtién deltaker under Paralympiske sommerleker 2004 i Athen i Hellas.  

## Medaljer

## Eksterne lenker
* Resultater hos paralympic.org
Tana videregående skole

**Tana videregående skole** er en offentlig skole i Bonakas i Tana kommune. Skolen har opplæringstilbud i landbruk, hundekjøring, hest og tilbyr påbygging til generell studiekompetanse.

Skolen huser også LOSA Tana og tilbyr voksenagronomutdanning.

Skolen ble grunnlagt i 1918. Under krigen ble skolen okkupert av tyskerne. Da tyskerne dro i 1944 ble alt unntatt det gamle sommerfjøset, brent. Først i 1956 startet driften opp igjen og det første kullet som ble uteksaminert etter krigen var ferdige til jul i 1956. Den gang var «jordbrukskursene» som de het, på ett år. I tillegg til landbrukskurs var det før krigen også snekkerkurs, skipperkurs, husmorskole m.m.

Skolen har i 2013 60 elevplasser med hovedvekt på naturbruk grønn linje. Rektor er Eva Britt Birkenes (2020).

## Eksterne lenker
* Offisielle nettsider
Kompassrosa på Østre Bolærne

**Kompassrosa på Østre Bolærne** er ei kompassrose som er hugga inn i fjellet på øya Østre Bolærne i Færder kommune. Ifølge datering basert på misvisning stammer den sannsynligvis fra midten av 1500-tallet. Den består av 16 streker, og befinner seg på en bergknatt nordvest på øya som ellers er dekka av lav lyngvegetasjon og enkelte bjørketrær.

## Eksterne lenker
*
Agerup

**Agerup** er en gård ved Berganveien like nord for Torød og Årøysund på Nøtterøy i Færder kommune. Den stammer fra 1700-tallet og er et fredet kulturminne. Hovedbygningen er et stort tømmerhus på to etasjer som er kledd utvendig med lektepanel. Den har bredt saltak og symmetrisk plasserte vinduer. Huset ble om- og påbygd i 1799, og har siden da hatt sin nåværende form, blant annet med en innbygga svalgang i to etasjer mot øst og en eldre kjerne i sør. Foran den østlige inngangen er det en søyleveranda med initialene til Christen Nielsen Agerup over døra. Bygningene er i dag malt i gult og hvitt.

Navnet *Agerup* kommer trolig fra gammelnorsk *Agaruð*. I Biskop Eysteins jordebok ble det skrevet *Agharudhi*. Det har også vært skrevet *Akerup*.

## Referanser


## Eksterne lenker
*
Per Olav Sætre

**Per Olav Sætre** (født 1977) er en norsk tidligere fotballspiller oppvokst i Sykkylven på Sunnmøre. Han var forsvarsspiller, og spilte for Molde FK i Eliteserien, samt Ålesund, Hødd og Strindheim i førstedivisjon.

Sætre har flere aldersbestemte landskamper for Norge fra G15 til U21 i en seksårsperiode fra 1992 til 1998 med blant andre Åge Hareide og Nils Johan Semb som trenere.  Han spilte seniorfotball for Sykkylven i tredjedivisjon i to år, før han ble kjøpt av Molde FK i 1995, og fikk sin debut i Eliteserien samme år. I Molde FK spilte han i fire sesonger, og Molde tok to sølvmedaljer i Eliteserien bak Rosenborg i denne perioden. Han ble norgesmester for junior med Molde FK i 1996. Et høydepunkt fra tiden i Molde FK ble  europacupkampen mot Paris Saint-Germain FC, hvor han spilte sammen med de tre andre «S'ene» (Ole Gunnar Solskjær, Arild Stavrum og Ole Bjørn Sundgot). I 1998 var han på prøvespill i Ipswich Town FC, men det ble ingen kontrakt.  Etter spill i Molde ble det førstedivisjonsfotball for Ålesund, Hødd og Strindheim, og Sætre er kjent som den første som spilte for alle følgende tre klubber i Møre og Romsdal - Molde FK, Ålesund og Hødd.

Etter fotballkarrieren utdannet Sætre seg til Sivilingeniør/Master of Science i Industriell økonomi og teknologiledelse ved NTNU. Her utmerket han seg ved å få Tryg-prisen for beste masteroppgave, hvor han skrev om *[[Improvisasjon]] som middel til vellykket gjenvinning av situasjonskontroll.*  Han jobber nå som sivilingeniør i oljeselskapet Lundin Norway, og har tidligere jobbet for blant annet Aker Solutions og Norges sprekeste bedrift Bayes Risk Management.

## Referanser


## Eksterne lenker
*
Monumento a Cuitláhuac

**Monumento a Cuitláhuac** er et monument av den aztekiske tlatoanien Cuitláhuac i rundkjøringa Glorieta de Cuitláhuac i den nordøstlige delen av Paseo de la Reforma i Mexico by. Det består av en statue av Cuitláhuac som står på en pyramideforma base. Basen ble lagd av arkitekten Jesús Aguirre, mens statuen er et verk av den kjente meksikanske skulptøren Ignacio Asúnsolo. Monumentet ble innvia 21. november 1964 av president Adolfo López Mateos samtidig som åpninga av den nordlige utvidelsen av Paseo de la Reforma.

## Eksterne lenker
* Glorietas del Paseo de la Reforma hos México máxico
Kees Lahnstein

**Kees Lahnstein** (1902–1975) var en norsk oboist og filharmoniker av nederlandsk opprinnelse. Han var far til politikeren Anne Engers tidligere ektemann.

## Musikerkarrière
Kees (døpenavn: Cornelis) Lahnstein ble utdannet som fiolinist og oboist i hjembyen og ble ansatt på begge instrumenter i symfoniorkestret i Haarlem. I 1925 ble han tilsatt som solooboist i Oslo Filharmoniske Orkester hvor han virket i 42 år fram til pensjoneringen sommeren 1967. I trettitre år hadde han belgieren Camille Verdoodt (som tok navnet Karl Varstad under 2. verdenskrig for å understreke sine norske holdninger) som sidemann på 2. obo og engelsk horn. I 1952 ble obogruppen utvidet til tre musikere, og Tom Klausen ble tilsatt som 3. oboist. Klausen  overtok etterhvert solooboplassen. Lahnstein fortsatte på 2. og 3. stemmene, men spilte ofte 1. obostemmen som «tuttimann» mens Klausen spilte de rene  solopartiene.

## Pedagogisk virke
Lahnstein var i en årrekke knyttet til Musikkonservatoriet i Oslo som obolærer. Blant hans elever var solooboisten, professor Erik Niord Larsen Kjell Mørk Karlsen,  Ivar Lunde jr., Matz Pettersen og Steinar Hannevold, som siden 1976 har vært solooboist i Bergen Filharmoniske Orkester. Kjell Mørk Karlsen studerte obo med Lahnstein og var ansatt i Den norske Operas orkester før han viet seg til kirkemusikk og komposisjon på heltid. En annen elev er komponisten Ivar Lunde jr., som er aktiv i USA. 

## Referanser
Beatriz de Dia

**Beatriz de Dia**, grevinne av Die, (ca. 1140- ca. 1212) var en oksitansk *[[trubadur|trobairitz]]* (kvinnelig trubadur).

## Liv og virke
I kildene omtales Beatriz de Dia bare som *comtessa de Dia*, men fornavnet var temmelig sikkert Beatriz. Sannsynligvis var hun datter av grev Isoard II de Diá.

Ifølge Beatriz de Dias *[[Vida (trobadordikting)|vida]]* var hun gift med grev Guilhem de Peitieus av Valentinois, men skrev sanger til trubaduren Raimbaut de Vaqueiras som hun var forelsket i. 

Fire av sangtekstene hennes er bevart, til *A chantar m'er* også melodien. Tekstenes tema er som vanlig for trubadurdiktningen, høvisk kjærlighet, men for de Dias del sett fra en kvinnes ståsted. Hun er optimistisk, priser seg selv og sin kjærlighet, men omtaler også svik. I *A chantar*, som er skrevet til en svikefull elsker, lovpriser hun seg selv for å få ham tilbake: *«Måtte min byrd, min skjønnhet, mine gode egenskaper og mitt åpne sinn nå være meg til hjelp.»* I *Fin ioi me don'alegranssa* gjør hun narr av en som driver med sladder og sammenligner vedkommende med en «sky som skygger for sola.»

## Sanger

* *Ab ioi et ab ioven m'apais*
* *A chantar m'er de so q'ieu no volria* («Jeg må synge om det jeg ikke ønsker»)
* *Estat ai en greu cossirier*
* *Fin ioi me don'alegransa*

## I moderne kultur
Evert Taube omdiktet *A chantar m'er* til *Sång om en otrogen älskare*.

Forfatteren Irmtraud Morgner skrev en magisk-realistisk roman der hun lar Beatriz de Dia våkne opp i DDR etter å ha sovet i åtte hundre år, *Leben und Abenteuer der Trobadora Beatriz nach Zeugnissen ihrer Spielfrau Laura: Roman in dreizehn Büchern und sieben Intermezzos.* I engelsk oversettelse: *The Life and Adventures of Trobadora Beatrice as Chronicled by her Minstrel Laura*.

## Referanser og noter


## Litteratur
*
*
* Angelika Rieger: *Beruf: Joglaressa. Die Spielfrau im okzitanischen Mittelalter*, i Detlef Altenburg o.a. (red.): *Feste und Feiern im Mittelalter.* Paderborner Symposium des Mediävistenverbandes, Sigmaringen 1991 ISBN 3-7995-5402-5
* Dietmar Rieger (red. og oversettelse): *Mittelalterliche Lyrik Frankreichs 1. Lieder der Trobadors.* Zweisprachig Provençalisch – Deutsch. Reclams Universal-Bibliothek 7620, Stuttgart 1980 (Beatriz: s. 176–180, med kommentar av Rieger s. 295ff, Lit.) ISBN 3-15-007620-X

## Eksterne lenker
*
Tomas Torsvik

**Tomas Nikolai Torsvik** (født 13. mai 1919 i Fana, død 1. mai 1996) var en norsk utenriksjournalist og politiker (V).

Han var sønn av redaktør Håkon Torsvik i *[[Bergens Tidende]]* og sønnesønn av redaktør Tomas Torsvik i *[[Fædrelandsvennen]]*. Selv var han utdannet siviløkonom fra NHH og ble journalist i *[[Dagbladet]]* i 1939.

Han var motstandsmann under okkupasjonen, deretter journalist og redaktør for utenrikssaker i *Bergens Tidende* fra 1945 til 1986. Han hadde også ukentlige utenrikskronikker i NRK. Han var en sterk fortaler for norsk NATO- og EEC-medlemskap. Han var statssekretær for utenriksminister Erling Wikborg i regjeringen Lyng fra august til september 1963.

## Referanser


## Eksterne lenker
*
Arne Gunnar Lund

**Arne Gunnar Lund** (født 11. mai 1918 i Halden, død 1971) var en norsk offiser og politiker (Høyre).

Han var sønn av fullmektig Thor Eugen Lund og hustru Gunda Josefine Birgitte Grimstad. Han giftet seg i 1950 med Kristi Skinnes. Lund tok militær utdannelse i Norge, Storbritannia og Amerika. Etter den andre verdenskrig var han stabsadjutant i Forsvarsstaben og Hærens overkommando, senere kontorsjef i Forsvarsdepartementet. Mellom 1954 og 1957 tjenestegjorde han ved hovedkvarteret for NATOs sjøstridskrefter i Adriaterhavet, deretter som stabssjef for Hærens 1. divisjonskommando. I 1963 ble han sjef for Garnisonen i Sør-Varanger, i 1964 oberst og personalsjef i Hærens stab.

Lund var statssekretær for statsråd Håkon Kyllingmark i Forsvarsdepartementet under regjeringen Lyng i 1963 og igjen for statsråd Otto Grieg Tidemand under regjeringen Borten fra 1965 til 1968. Han hadde tidligere vært kommunepolitiker i Bærum.

Fra 1968 til sin død var han Norges forsvarsattaché ved ambassadene i Washington, D.C. og Ottawa med grad av generalmajor. Lund ble posthumt tildelt Legion of Merit for «usedvanlig fortjenstfullt virke».

## Referanser


## Eksterne lenker
*
Theodor Dyring

**Theodor «Teddy» Dyring** (1916–1975) var en norsk forstmann og politiker (Senterpartiet) fra Larvik. Han var statssekretær i Landbruksdepartementet i regjeringen Lyng fra 28. august til 24. september 1963 og satt som stortingsrepresentant fra Vestfold fra i to perioder fra 1965 til 1973.

Dyring var utdannet fra skogbrukslinja på NLH i 1946. I det sivile liv arbeidet han i Lågendalen skogeierforening 1947-1960, som skogbruksredaktør av *[[Landbrukets årbok]]* 1961–69 og som fylkesskogsjef i Vestfold 1970-1975. 

## Referanser


## Eksterne lenker
*
Monumento a Simón Bolívar (Mexico by)

**Monumento a Simón Bolívar** er et monument av Simón Bolívar i rundkjøringa Glorieta de Simón Bolívar langs Paseo de la Reforma i Mexico by. Monumentet forestiller den venezuelanske frigjøringshelten til hest, og ble donert av det søramerikanske landet til Mexico i 1976. Det er en etterligning av en bronsestatue som ble lagd av Pietro Canónica i 1934. Monumentet ble innvia 23. juni 1976.

## Eksterne lenker
* Glorietas del Paseo de la Reforma hos México máxico
Klatresmettfamilien

* *[[Acanthisitta]]*
* *[[Xenicus]]*

**Klatresmettfamilien** eller **klatresmetter** (Acanthisittidae) er eneste familie i underordenen **Acanthisitti**, som er en av tre underordener i ordenen spurvefugler (Passeriformes). Familien består av tre arter (seks taxa) fordelt i to slekter, som alle er eller var endemiske til New Zealand. Én av artene (med tre taxa) ble erklært utdødd i 2000.

## Beskrivelse
Klatresmettene består av ørsmå–små spurvefugler med er karakteristisk tynt og spisst vevert nebb og små, avrunda vinger og en karakteristisk kort stjert, som nærmest framstår som en stump og gjør fuglene kompakte (plumpe) i uttrykket. Artene måler fra 7 til 10 cm og veier mellom 6 og 20 g, avhengig av arten. Hunnen er gjerne ørlite tyngre enn hannen, som imidlertid har klarere farger. Minst er skogklatresmetten (*A. chloris*).

Fjærdrakten er i hovedsak grønn til mosegrønn på oversiden og lys (hvit, lys grå eller gråblå eller lys gul eller gulgrønn) på undersiden. Alle artene har en karakteristisk hvit tverrstripe i tinningen, fra overnebbet og bakover til begynnelsen av nakken. Øynene sitter dessuten i en svart eller svært mørk tverrstripe rett på undersiden.

Artene er dårlige flygere, som typisk flyr over korte avstander, som fra busk til busk eller grein til grein. Den er sjelden observert flygende over 30 meter.

## Systematikk
Klatresmettene ble inntil ganske nylig regnet til underordenen Tyranni, men spurvefugler har en basal splittelse mellom klatresmetter og alle andre spurvefugler (Eupasseres) ifølge Barker *et. al.* (2002, 2004). Gruppen er derfor søstergruppen til Eupasseres, som deles videre inn som Tyranni og Passeri.

### Anetre

### Inndeling
Inndelingen følger HBW Alive og er i henhold til (Gill (2016). Norske navn på artene følger Norsk navnekomité for fugl og er i henhold til Syvertsen *et al.* (2008). Én av artene ble erklært utdødd i 2000, men siden den besto som tre taxa er det fortsatt en teoretisk mulighet for at en av dem kan overleve. Den listes derfor fortsatt blant artene.

* Passeriformes, spurvefugler
** Acanthisitti
*** Acanthisittidae, **klatresmetter**
**** *[[Acanthisitta]]*
***** *A. chloris*, skogklatresmett
**** *[[Xenicus]]*
***** *X. longipes*, gråklatresmett (trolig utdødd rundt 1972–1977, erklært utdødd i 2000)
***** *X. gilviventris*, fjellklatresmett

### Utdødde arter
Arter utdødd rundt 1900:
* *X. lyalli*, stephenklatresmett (†)

Arter utdødd mellom maorienes og europeernes ankomst (1250-1769):
* *[[Dendroscansor decurvirostris]]* (†)
* *[[Pachyplichas jagmi]]* (†)
* *[[Pachyplichas yaldwyni]]* (†)

## Referanser




## Kilder
* Norsk Ornitologisk Forening: Norske navn på verdens fugler. Besøkt 10. september 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. ''The Clements checklist of birds of the world: Version 6.7.''. Besøkt 10. september 2013.

## Eksterne lenker
*
Torkild W. Schøyen

**Torkild Wilhelm Schøyen** (1929–2018) var en norsk industrileder og politiker (H).

Han var sønn av disponent Wilhelm Monrad-Schøyen og hustru Agnethe (Agga) Juell Wiese i Stavanger. Han giftet seg i 1954 med Randi Helene Wedø. Schøyen var utdannet sivilingeniør i elektronikk fra NTH fra 1953, samt siviløkonom fra NHH. Høstsemesteret 1952 var han viseformann i styret ved Studentersamfundet i Trondhjem.

Mellom 1959 og 1964 var han opplæringsleder, salgssjef og prosjektingeniør ved Bergen Mekaniske Verksted. Deretter drev han egen forretning med agentur for Schweizerische Aluminium (det senere Alusuisse). Schøyen var statssekretær for statsråd Kaare Meland i Industridepartementet under regjeringen Lyng fra august til september 1963.

Schøyen var administrerende direktør i Fondet for nye industrielle tiltak og fremme av reiselivet (Tiltaksfondet) fra 1970 til 1972, ved Strømmens Værksted fra 1972 til 1979, og ved industriverktøy- og utstyrsleverandøren G. Hartmann fra 1979 til 1984. Han drev egen forretning i noen år til før han avgikk med pensjon.

## Referanser


## Eksterne lenker
*
Anthonique Strachan

**Anthonique Strachan** (født 22. august 1993 i Nassau) er en bahamansk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun ble slått ut i semifinaen på 200 meter.

I 2021 representerte hun landet sitt under Sommer-OL 2020 i Tokyo på 100 meter der hun ble utslått i semifinalen.

## Referanser


## Eksterne lenker
*
Frithjof Halvdan Jacobsen

**Frithjof Halvdan Jacobsen** (født 14. januar 1914, død 16. mars 1999) var en norsk ambassadør og politiker (Høyre). Han var statssekretær i  Utenriksdepartementet i regjeringen Borten fra 8. februar 1966 til 22. mai 1970.

## Referanser


## Eksterne lenker
*
Jan Tore Odegard

**Jan Tore Odegard** (født 1940) er en norsk politiker (H) og forretningsmann.

Han var statssekretær i Forsvarsdepartementet i regjeringen Borten fra 25. januar 1971 til regjeringen gikk av 16. mars 1971.

Han er utdannet siviløkonom fra NHH. Han hadde ledende stillinger i Dyno Industrier, O. Ditlev-Simonsen jr., Scandinavian Petroleum (Scanpet) og Norcem. Fra 1983 til 2004 drev han konsulentvirksomhet med mange oppdrag innen kultursektoren.

Han vokste opp i Oslo som sønn av Bergljot, født Bugge, og Jan Odegard, overlege i psykiatri. Morfaren var advokat og forsikringsmann Nicolay Lysholm Bugge, og farfaren var major og konsul Thor Odegard Omejer.

## Referanser


## Eksterne lenker
*
Arnfinn Sørensen

**Arnfinn Einar Sørensen** (født 20. desember 1924, død 13. april 2014) var en norsk politiker (Kristelig Folkeparti). Han var statssekretær i Kirke- og undervisningsdepartementet i regjeringen Borten fra 11. november 1969 til 16. mars 1971.

Til vanlig var Sørensen lektor ved Kristelig Gymnasium i Oslo. Han var gift med Lillian Sørensen og far til fire sønner, blant dem popmusikeren Per Øystein Sørensen (best kjent fra duoen Fra Lippo Lippi). 

Etter Kristelig Gymnasium var Sørensen ansatt i NORAD som avdelingsdirektør  og en tid Stedlig representant i Lusaka, Zambia.

## Referanser


## Eksterne lenker
*
Hans Kristian Seip (statssekretær)

**Hans Kristian Seip** (født 30. juni 1920, død 8. oktober 2012) var en norsk professor og politiker (Venstre). Han var statssekretær i Landbruksdepartementet i regjeringen Borten fra 22. august 1966 til 29. juni 1967.

## Referanser


## Eksterne lenker
*
Per E. Vale

**Per Eivindsen Vale** (1926–2014) var en norsk politiker (V) og agronom.

Han gikk Statens småbrukslærerskole og arbeidet først i landbruksforvaltningen i Bodø. Han var medlem av Bodø bystyre fra 1968 til 1969 og formann i Bodø Venstrelag, Salten Ungdomslag og Bondeungdomslaget i Bodø.

Han var statssekretær i Landbruksdepartementet under Borten-regjeringen fra 1969 til 1971. Han gikk deretter over til en administrativ stilling som underdirektør i departementet.

Fra 1978 til 1993 var han fylkeslandbrukssjef og senere avdelingssjef ved fylkeslandbrukskontoret i Buskerud.

Vale var formann i Norges Husflidslag fra 1980 til 1984.

## Referanser


## Eksterne lenker
*
Ola Thorleif Ruud

**Ola Thorleif Ruud** (født 6. september 1926 i Ål, Norge, død 25. februar 2018) var en norsk politiker (Høyre). Han var statssekretær i Samferdselsdepartementet i regjeringen Borten fra 15. november 1966 til 30. juli 1969, og fra 29. oktober 1969 til 16. mars 1971.

## Referanser


## Eksterne lenker
*
Emil Vindsetmo

**Emil Kristian Vindsetmo** (1916–1983) var en norsk statstjenestemann, politiker og pressemann. Han var statssekretær ved Statsministerens kontor i regjeringen Borten fra 1966 til 1971 og departementsråd i Sosialdepartementet fra 1973 til sin død.

Han var sønn av fiskerbonde Peder Justin Vindsetmo og hustru Hilda Kristine Letvik på Otterøya i Namdalen. Han giftet seg i 1948 med Inga Brita Elisabeth Soneson.

Han gikk landsgymnaset på Voss og studerte til filologi ved Universitetet i Oslo. Han begynte som journalist i *[[Vårt Land]]* og *[[Morgenposten]]* i Oslo. Fra 1953 var han redaktør i *Næringsrevyen Norsk Handel*, utgitt av Norges Handelsstands Forbund.

I 1966 ble Vindsetmo utnevnt av statsminister Per Borten til statssekretær ved Statsministerens kontor med ansvar for NORDØK- og senere EF-forhandlingene. Vindsetmo representerte ikke noe parti, men fikk stor innflytelse. Etter Borten-regjeringens avgang var Vindsetmo pressesekretær i Nordisk råd, og i 1973 ble han departementsråd i Sosialdepartementet. Han satt som departementsråd frem til sin død i 1983.

## Referanser


## Eksterne lenker
*
Ottar Fjærvoll

**Ottar Fjærvoll** (født 9. april 1914, død 28. september 1995) var en norsk politiker (Senterpartiet). Han var statssekretær i Fiskeridepartementet i regjeringen Borten fra 1. juli 1966 til 30. mai 1968.

## Referanser


## Eksterne lenker
*
Bille (adelsslekt)

**Bille** (historisk også *Bilde*) er en dansk adelsslekt. Den er en av de slektene som regnes som såkalt uradel i Danmark. Mange slektsmedlemmer var medlemmer av det danske riksrådet og slekten var på begynnelsen av 1500-tallet Danmarks fremste adelsslekt, med statsmenn som rikshovmester Eske Bille og riksråd Claus Bille samt erkebiskop av Lund Torbern Bille. Hoffmesterinne Beate Clausdatter Bille, datter av Claus Bille, var mor til astronomen Tycho Brahe. Senere kjente medlemmer er bl.a. riksmarskalk Anders Bille, geheimestatsminister Steen Andersen Bille og hans sønn riksråd Anders Steensen Bille.

Slektsmedlemmer har på ulike tidspunkter vært knyttet til Norge. Jes Fæster Bille (1818–1888) kom fra Danmark, slo seg ned i Halden der han ble postmester og har etterkommere i Norge idag. Hans norske etterslekt døde ut i mannslinjen i 1984.

Slekten omfatter også de lensgrevelige familiegrenene Bille-Brahe og Bille-Brahe-Selby. Denne grenen tok tilleggsnavnet Brahe etter at Brahe-slektens siste mann, Preben Brahe til Hvedholm, testamenterte sitt gods til et stamhus som ble overtatt av Bille-slekten ved hans død i 1786. Geheimekonferensråd Henrik Bille (1709–1789) fikk tillatelse til å føre Bille-Brahe-navnet i 1788, og i 1798 ble sønnen Preben Bille-Brahe utnevnt til lensgreve. I 1873 fikk grev Preben Charles Bille-Brahe patent på navnet Bille-Brahe-Selby.

## Litteratur
*Poul Bredo Grandjean: «Bille», i: Christian Blangstrup (red.), *Salmonsens konversationsleksikon*, København: J.H. Schultz Forlag 1915-30.
*W. Mollerup & Fr. Meidell: *Bille-ættens historie*, 1889
*Danmarks Adels Aarbog, København 1890
*Hans Cappelen: *Norske slektsvåpen*, Oslo 1969 (2. opplag Oslo 1976), side 63
Bjørn Humberset

**Bjørn Humberset** (født 19. mai 1942) er en norsk politiker (Venstre). Han var statssekretær i Forsvarsdepartementet i regjeringen Korvald fra 29. november 1972 til 15. oktober 1973.

## Referanser


## Eksterne lenker
*
Odd Steinsbø

**Odd Kåre Steinsbø** (født 17. august 1941 i Bømlo, død 13. januar 2021) var en norsk næringslivsleder. I over 40 år var Steinsbø en sentral aktør både i utviklingen av norsk fiskeoppdrettsnæring og i arbeidet med å gjøre norsk laks til Norges mest kjente merkevare over hele verden. 

Steinsbø var utdannet siviløkonom fra Norges Handelshøyskole i Bergen (1966) og ble ansatt som soussjef i Feitsildfiskernes Salgslag, Trondhem (1967-72). Personlig sekretær og statssekretær i Fiskeridepartementet i regjeringen Korvald fra 1972-73.  Ass.direktør, Feitsildfiskernes Salgslag (1973-78). I 1978 ble Steinsbø ansatt som den første og eneste adm. direktør i Fiskeoppdretterenes Salgslag og satt i denne stillingen til 1991. Daglig leder i Norske Fiskeoppdretteres Forening (1978-87). Medgrunnlegger og adm.direktør i Norway Royal Salmon AS fra 1992-2003. 

Styreformann i Markedsrådet for oppdrettsfisk (1979-91). Styremedlem i Fiskernes Bank, Trondheim (1978-84) og i Kreditkassen, Trondheim (1984-93). Styreformann i Norske Sjømatbedrifters Landsforening (NSL) (1998-2008). Styreformann og styremedlem i en rekke fiskeforedlingsbedrifter. 

Steinsbø var i alle år en sentral pådriver for havbruksnæringen, og med den har verdiskapningen og bosettingen langs kysten økt betraktelig. Steinsbø og Fiskeoppdretternes Salgslag (FOS) tok allerede i 1979 initiativet til den aller første oppdrettsmessen, Fiskeoppdrett, som senere skiftet navn til Aqua Nor, og som foregår i Trondheim. Dette er nå den største og viktigste møteplassen for hele verdens akvakultur- og fiskeoppdrettsnæring.

I 2014 ble Odd Steinsbø tildelt Kongens fortjenestmedalje etter 40 års innsats for norsk fiskeoppdrett og markedsføring av merkevaren norsk laks.

## Referanser


## Eksterne lenker
* 
*Fiskeoppdretternes Salgslag  https://snl.no/fiskeoppdrett 
*https://www.adressa.no/incoming/2021/01/19/Minneord-Odd-Steinsb%C3%B8-23339366.ece
Robert Lillestølen

**Robert Lillestølen** (født 6. juni 1925, død 29. august 2004) var en norsk politiker (Kristelig Folkeparti). Han var statssekretær i Sosialdepartementet i regjeringen Korvald fra 13. november 1972 til 31. august 1973.

## Referanser


## Eksterne lenker
*
Carl Rogstad

**Carl Lund Rogstad** (født 9. mai 1930) er en norsk tidligere politiker (Venstre). Han var statssekretær i Departementet for industri og håndverk i regjeringen Korvald fra 30. oktober 1972 til 15. oktober 1973.

Rogstad- hvis far var direktør Nils Wisløff Rogstad, og hvis mor var Sonja f. Lund- gikk på Berg skole (artium i 1948) og tok et ett-årig kurs på Otto Treisders Handelsskole (1952) før han begynte å studere rettssvitenskap på Universitetet i Oslo, men skiftet til psykologi senere. Han har embedseksamen i psykologi fra Universitetet i Oslo (1954), der han fikk «særdeles» i hovedkarakter.

Rogstad var medlem av Fondet for vekst og omstilling i industrien- Industrifondet fra 1973 til 1977.

## Referanser


## Eksterne lenker
*
Juraj Jakubisko

**Juraj Jakubisko** (født 30. april 1938 i Kojšov i Tsjekkoslovakia, død 24. februar 2023 i Praha i Tsjekkia) var en slovakisk filmregissør, manusforfatter og filmfotograf.

Han er mest kjent for sin regi av *[[A Thousand-Year Old Bee]]*. Jakubisko regnes som en av de viktigste regissørene innen den slovakiske og tsjekkoslovakiske filmhistorie. Tilnavnet «Slovakisk Fellini» fikk han på grunn av sin impresjonistiske stil. I 1968 ble han svartelistet av det kommunistiske regimet, og i tjue år var noen av filmene hans forbudt.

## Filmografi (utvalg)
* *[[Bathory (2008 film)|Bathory]]* (2008) Bathory - Blodets grevinne
* *Post Coitum* (2004)
* *Nejasná správa o konci sveta* (1997) (*En ambisiøs rapport om verdens ende*)
* *Lepšie byť bohatý a zdravý ako chudobný a chorý* (1993) (*Det er bedre å være rik og frisk enn fattig og syk*)
* *Dovidenia v pekle, priatelia* (1970, vist 1990) (*Vi ses i helvete, folkens*)
* *Sedím na konári a je mi dobre* (1989) (*Jeg sitter på en gren og har det bra*)
* *Frankensteinova teta* (1987) tv-miniserie (*Frankensteins tante*)
* *[[Perinbaba]]* (1985) (*Fru Holle*)
* *Tisícročná včela* (1983) (*En tusen år gammel bie*)
* *Nevera po slovensky* (1981) (*Utroskap på slovakisk*, tv-serie i to deler )
* *Postav dom, zasaď strom* (1980) (*Bygg et hus, plant et tre*)
* *Vtáčkovia, siroty a blázni* (1969) (*Fugler, foreldreløse og dårer*)
* *Zbehovia a pútnici* (1968) (*Desertørene og nomadene*)
* *Kristove roky* (1967) (*På Kristi tid*)

## Referanser


## Eksterne lenker
*
Dagbok fra revolusjonen

***Dagbok fra revolusjonen*** er en norsk dokumentarfilm fra 2012. Regissør er norsk-libyske Nizam Najar, og filmen omhandler livet i en libysk milits under og etter opprøret som førte til Gaddafis fall.

## Referanser


## Eksterne lenker
*
Sveinung O. Flaaten

:*Må ikke forveksles med farfaren, stortingsrepresentant [[Sveinung O. Flaaten (1898–1962)]].*

**Sveinung Olavsen Flaaten** (født 11. februar 1953 i Elverum) er en norsk forretningsadvokat og tidligere politiker (H). Han er partner i Advokatfirmaet Hjort i Oslo.

Han er sønn av forstkandidat Olav S. Flaaten og hustru Gerd Marry Jansen i Lisleherad. Hans farfar Sveinung O. Flaaten (1898–1962) var skogeier og stortingsrepresentant for Telemark 1961–1962.

Etter artium i 1971 studerte han økonomi og historie ved Augsburg College 1972–1973. Deretter studerte han jus ved Universitetet i Oslo og tok juridisk embedseksamen i 1979. Han var både universitetslektor ved Det juridiske fakultet og gruppesekretær/juridisk rådgiver for Høyres stortingsgruppe før han 1981–1983 var statssekretær for statsråd Mona Røkke i Justis- og politidepartementet. Deretter begynte han å praktisere som advokat.

Flaaten ble i 1988 sorenskriver ved Tinn og Heddal sorenskriverembede på Notodden. I 1992 ble han ordfører i Notodden kommune, valgt på en borgerlig fellesliste, etter 50 år med ordførere fra Arbeiderpartiet, men trakk seg i februar 1993. I 1993 ble han advokat/partner i Advokatfirmaet Gram, Hambro & Garman i Oslo, i 1996 partner i Advokatfirmaet Hjort.

## Referanser


## Eksterne lenker
* 
*
Olav Svartdal

**Olav Svartdal** (født 14. desember 1931, død 19. februar 2014) var en norsk politiker (Høyre). Han var statssekretær i Kirke- og undervisningsdepartementet i regjeringen Willoch fra 14. oktober 1981 til 7. juni 1983.

## Referanser


## Eksterne lenker
*
Bjørn Andersen (transportøkonom)

**Bjørn Andersen** (født 27. februar 1944 i Ålesund, død 26. november 1994 i Molde) var en norsk transportøkonom og politiker (H).

Han var utdannet siviløkonom fra NHH fra 1967. Etter noen år som forsker ved Transportøkonomisk institutt kom han i 1970 til Møre og Romsdal distriktshøgskole, Molde, hvor han som undervisningsleder bygde opp landets første høgskolestudium i transportfag. I 1977 ble han valgt til høgskolens første rektor. Han ble dosent i 1983 og professor i 1994.

Han var personlig sekretær for statsråd Inger Koppernæs i Samferdselsdepartementet fra dannelsen av Kåre Willochs regjering i oktober 1981 og frem til han overtok for Karl-Wilhelm Sirkka som statssekretær i samme departement ved årsskiftet 1982/1983. Ved regjeringsutvidelsen i juni 1983 gikk Koppernæs og Andersen av og ble erstattet av Johan J. Jakobsen og Anders Madslien. Andersen ble senere styremedlem i Televerket og Postrådet.

Han døde etter en tids sykdom i 1994 og ble begravet fra Molde domkirke.

## Referanser


## Eksterne lenker
*
Alf-Inge Jansen

**Alf-Inge Jansen** (født 30. desember 1939) er en norsk professor og politiker (Venstre). Han var statssekretær i Departementet for handel og skipsfart i regjeringen Korvald fra 16. juli 1973 til 15. oktober 1973.

Som professor emeritus er han (per 2017) tilknyttet Institutt for administrasjon og organisasjonsvitenskap ved Universitetet i Bergen.

Han var medlem av det regjeringsoppnevnte Statsborgerlovutvalget som leverte sin innstilling i desember 2000.

I 2014 engasjerte han seg mot forlaget om å grunnlovsfeste domstolenes prøvingsrett.

I 2016 gikk Jansen offentlig ut mot Regjeringen Solbergs arbeid for å få norske kommuner til å slå seg sammen i større administrative enheter. Sammen med professor i forvaltningsøkonomi Bjarne Jensen ved Høgskolen i Hedmark var han redaktør for en bok om emnet, og han skrev selv en kronikk som ble trykket i Bergens Tidende.

## Bibliografi (utvalg)
* Alf-Inge Jansen og Bjarne Jensen (redaktører): *Folkestyre eller elitestyre? Kommunereform i perspektiv*, Forlaget Res Publica, 2016
* Kennet Hanf og Alf-Inge Jansen (redaktører og medforfattere av artikler): *Governance and Environment in Western Europe: Politics, Policy and Administration*, Taylor & Francis, 1998; ny utgave Routledge 2014 
* Alf-Inge Jansen: *[http://urn.nb.no/URN:NBN:no-nb_digibok_2014020606062 Makt og miljø. En studie av utformingen av den statlige natur- og miljøvernpolitikken]*, Universitetsforlaget 1989
* Alf-Inge Jansen: *[http://urn.nb.no/URN:NBN:no-nb_digibok_2014121708081 Hvem gjør hva i natur- og miljøvernet? : en presentasjon av 300 norske organisasjoner, institusjoner og bedrifter]*, Norges naturvernforbund, 1972

## Referanser


## Eksterne lenker
*
Leiv Grønnevet

**Leiv Grønnevet** (født 20. mai 1943) er en norsk politiker (Høyre). Han var statssekretær i Fiskeridepartementet i regjeringen Willoch fra 14. oktober 1981 til 14. juni 1984.

## Referanser


## Eksterne lenker
*
Arnulf Ingebrigtsen

**Arnulf Einar Ingebrigtsen** (født 22. oktober 1942 i Tromsø) er en norsk organisasjonsmann, journalist og politiker (Høyre). Han var statssekretær i Industridepartementet i regjeringen Willoch fra 14. oktober 1981 til 9. februar 1984, senere statssekretær i Finansdeparttementet fra 10. mai til 17. oktober 1985. Ingebrigtsen var opprinnelig journalist i aviser som *[[Bladet Tromsø]]*, *[[Finnmark Tidende]]*, *[[Morgenposten]]* og *[[VG]]*, senere i NRK, og en tid formann i Stortingets presselosje. Han hadde senere ledende stillinger i Norges Industriforbund og Næringslivets Hovedorganisasjon. 

## Referanser


## Eksterne lenker
*
Rekonstruksjon av en familie

***Rekonstruksjon av en familie*** er en norsk dokumentarfilm fra 2012. Filmen ble regissert av Charlotte Røhder Tvedt og utgitt av Medieoperatørene.

## Festivaler
*2012 Bergen International Film Festival
*2013 Eurodok - European Documentary Film Festival 
*2013 Den norske kortfilmfestivalen
*2013 Nordic/Docs 
*2013 Den Norske Dokumentarfilmfestivalen 
*2013 Nordisk Panorama

## Referanser


## Eksterne lenker
* Norsk filminstitutts informasjonsside om filmen (in English)
Avant-Garden

::*For den illegale avisen med samme navn, se [[Avantgarden]]*
***Avant-Garden*** var en norsk venstresideavis, utgitt av Norges Kommunistiske Ungdomsforbund. Første nummer av avisen kom i februar 1948, da den ble lansert som en 14-daglig publikasjon. *Avant-Garden* forble NKUs sentrale avis gjennom hele den kalde krigen.

Avisen ettefulgte tidsskriftet *[[Unge Viljer]]* som hadde vært NKUs sentrale organ i årene 1945–1947. Navnet tok den fra en av krigens viktige illegale aviser, *[[Avantgarden]].

NKU-avisen kom de første årene som en enkel åttesiders avis i tilnærmet tabloidformat. De første par årene klarte man også å opprettholde noe bortimot 14-daglige utvivelser. Skjønt allerede i 1949 modererte man løftet om avis annenhver uke, og lovet kun at den skulle komme «omkring hver 14.dag».

I 1950 måtte man redusere utgivelseshyppigheten, og kom med 15 utgaver. I de neste årene kom det ni utgaver i året, i 1954 kun seks.

I 1955 trappet man drastisk ned. Man erstattet den betalte abonnementsavisen med en liten gratistrykksak, i form av en firesiders «løpesseddel» med *Avant-Garden*s logo. NKU-lagene betalte utgivelsene. I årene 1958 og 1959 ga man ut *Avant-Garden* i form av et lite, tynt A4-blad et par ganger i året.

På 1970-tallet fikk *Avant-Garden* nytt liv, i forbindelse med etableringen av [[Sosialistisk Valgforbund|SV]], der NKUs moderparti [[Norges Kommunistiske parti|NKP]] var en av partene, og NKU trengte et eksternt organ som kunne artikulere organisasjonens synspunkter.

På slutten av 1970-tallet og på 1980-tallet benyttet KU/NKU *Avant-Garden''-headingen på et meldings- og diskusjonsblad som kom noen ganger årlig i form av stiftede A4-ark med kontortrykk-kvalitet.

## Redaktører
* Reidar Larsen 1948
* Einar Andreassen 1948–1950
* Reidar Larsen 1951–1953
* Per Svendsen 1954–1959
* Egil Andersen 1960
* Kåre André Nilsen 1973–1974

## Referanser
Stokkelandsåna kraftverk

**Stokkelandsåna kraftverk** er et  vannkraftverk i Kvinesdal kommune i Agder.

Det er et elvekraftverk som utnytter et fall på 138 meter i Stokkelandsåna.

Installert effekt er 3,5 MW fra en peltonturbin. Årsproduksjon er 8,3 GWh.

## Referanser


## Kilder
* 
* NVE vannkraftdatabase
* Småkraft AS
Liu Guangbin

**Liu Guangbin** (kinesisk: 刘 广彬 , født 3. november 1979 i Heilongjiang) er en kinesisk mannlig tidligere skøyteløper som representerte hjemlandet i Vinter-OL 2002 i Salt Lake City.

## Personlige rekorder

## Meritter
### Internasjonale mesterskap
Olympiske leker (Vinter) deltatt i ett OL (ved en konkurranse)
:* Salt Lake City 2002 på 1 500 m.
::* Beste resultat 46.-plass på 1 500 m i Salt Lake City 2002

### Sammenlagt i [[Verdenscupen på skøyter|Verdenscupen]]

## Referanser


## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater)
*  Profil på SpeedskatingResults.com (personlige rekorder)
*  Profil på The-Sports.org (noen resultater)
*  Profil på Effesport.nl (noen resultater)
Grislefoss kraftverk

**Grislefoss kraftverk** er et  vannkraftverk i Lindesnes kommune i Agder.

Eier er Småkraft. Stasjonen er satt i drift i 2001.

Brutto fallhøyde er 42 m. Aggregatet er en tverrstrømsturbin levert av Ossberger.

Effekten er 720 kW. Årsproduksjon 2,8 GWh.

## Referanser


## Kilder
* 
* NVE vannkraftdatabase
* Småkraft AS
Bjarte Eikeset

**Bjarte Erling Eikeset** (1937–2017) var en norsk jurist og politiker (H).

Han hadde juridisk embedseksamen fra Universitetet i Oslo fra 1964 og møterett for Høyesterett fra 1976. Høsten 1962 var han redaktør i tidsskriftet *[[Minerva (norsk tidsskrift)|Minerva]]*. Etter studiene var han vitenskapelig assistent ved Nordisk institutt for sjørett og universitetslektor ved Institutt for privatrett. Eikeset var privatpraktiserende advokat i Førde 1969–1980, sorenskriver i Sunnfjord tingrett 1980–2005 samt sorenskriver i Fjordane tingrett 2005–2007.

Eikeset var medlem av Førde kommunestyre 1972–1975, medlem av Sogn og Fjordane fylkesting 1976–1983 og medlem av fylkesutvalget 1980–1983. Han var formann i Sogn og Fjordane Høgre 1973–1976, statssekretær i Miljøverndepartementet i Kåre Willochs regjering 1981–1983 og første vararepresentant til Stortinget fra Sogn og Fjordane 1981–1989 hvor han møtte i 66 dager. Eikeset var også styreleder i Sogn og Fjordane Energi AS.

Eikeset var involvert i en bilulykke den 18. april 2017 i Flora kommune i Sogn og Fjordane. Bilen hans krasjet inn i en bobil, og han døde den 22. april på Haukeland Sykehus i Bergen av skadene han pådro seg.

## Referanser




## Eksterne lenker
*
Bitestyrkekvotient

**Bitestyrkekvotient**, ofte forkortet **BFQ** (av eng. *bite force quotient*), er en vektmessig utlignet (kilo for kilo) måte å måle bitestyrken (BS/BFca/BFcarn) til dyr på. 

Bitestyrkekvotienten er interessant i vitenskapelig sammenheng, som når man trenger å sammenligne evolusjonære trekk som har, eller kan ha, sammenheng med den økologiske utviklingen hos enkelte arter eller grupper med dyr, på tvers av dyras fysiologi. Dyr med en BFQ på omkring 100 kan hevdes å ha en gjennomsnittlig bitestyrke i forhold til kroppsstørrelsen.

## Størst bitestyrke
Blant våre nålevende skapninger har trolig sort piranha (*Serrasalmus rhombeus*) størst bitestyrke av alle dyr, om man sammenligner kilo for kilo. Hele , selv om denne  tunge tropiske fisken sjelden blir over  lang. Under miocen levde det imidlertid en megapiranha (*Megapiranha paranensis*) som trolig slo alt og alle hva bitestyrke  angår. Forskere har estimert at bitestyrken var omkring .

## Begrepsforklaringer
Tabellen nedenfor er basert på to ulike vitenskapelige studier av bitestyrkekvotienten hos dyr, publisert i henholdsvis 2005 og 2007.

**Begrepsforklaringer:**
* BFQ = bitestyrkekvotient (2005)
* BFQca = bitestyrke målt på hjørne-/hoggtann (2007)
* BFQcarn = bitestyrke målt på rovtann (2007)
* BS = bitestyrke (2005)
* BFca = bitestyrke målt på hjørne-/hoggtann (2007)
* BFcarn = bitestyrke målt på rovtann (2007)
* BM = kroppsmasse/vekt (2007)
* BoM = kroppsmasse/vekt (2005)
* CBS = bitestyrke målt på hjørne-/hoggtann (2005)
* (*N*) = Newton (måleenhet)

## Eksempler
I tabellen nedenfor er alle målinger justert til nærmeste hele tall. Artene som er inkludert består av et mindre utvalg med rovpattedyr og rovpungdyr. Sistnevnte gruppe var imidlertid bare representert i den første undersøkelsen, som dessuten avviker fra resultatene i 2007-studien.

* (i) Tamhund (*Canis lupus familiaris*) utgjør i undersøkelsen to grønlandshunder og tre dingoer. Sistnevnte blir av mange nå regnet som en egen underart (*Canis lupus dingo*), sammen med ny-guinea syngehund (nevnt som *Canis lupus hallstromi* i tabellen).

Andre tabellreferanser.

### Formler benyttet
:Formel for beregning av BFQ (2005): **BFQ** = [**CB<sub>S</sub>** / 10^(0.6014 x Log10 **BoM** + 1.7137)] x 100, *r*² = 0.85.
:Formel for beregning av BFQ/på hoggtann (2007): BFQca = [BFca/10/(0,663±0,028xlog(BM)+1,561±0,027)] x 100
:Formel for beregning av BFQ/på rovtann (2007): BFQcarn = [BFcarn/10/(0,650±0,028xlog(BM)+1,762±0,028)] x 100

## Referanser
Spilling kraftverk

**Spilling kraftverk** er et  vannkraftverk i Lindesnes kommune i Agder.

Det er et elvekraftverk som utnytter et fall på  117 meter.

Installert effekt er 1,25 MW. Årsproduksjon er 4 GWh.

Aggregatet er en francisturbin. Anlegget er bygd av Spetals Verk AS.

## Referanser


## Kilder
* 
* NVE vannkraftdatabase
Ulfeldt

**Ulfeldt** (også **Ulfeld**) er en utdødd dansk uradelsslekt, kjent siden år 1186. I 1635 og 1641 ble noen medlemmer utnevnt til riksgrever.

Slekten førte som våpen i sølv en rød valravn (halvt ulv, halvt ørn) og på hjelmen en oppvoksende rød ulv. Skjoldmerket kjennes fra et segl benyttet av Peder Strangesen (død 1241) i 1230. Slekten tok navnet Ulfeldt (dvs. «ulvefelt») på 1500-tallet etter slektsvåpenet. 

En rekke slektsmedlemmer var medlemmer av det danske riksrådet fra 1400-tallet til 1600-tallet, og på 15- og 1600-tallet var slekten blant de mest innflytelsesrike danske adelsslektene. Til slekten hører bl.a. rikskansler Jacob Ulfeldt og sønnen rikshovmester Corfitz Ulfeldt, som var gift med kong Christian IVs datter Leonora Christina Ulfeldt. Lensherre Ebbe Ulfeldt var gift med Christian IVs datter Hedevig Ulfeldt.

Slektens siste mann i Danmark var *[[schoutbynacht]]* Laurids Christoffer Ulfeldt (1678–1762). Rikshovmesteren Corfitz Ulfeldt hadde i ekteskapet med Leonora Christina ti barn, hvorav keiserlig general, kammerherre og riksgreve Leo Ulfeldt (1651–1716) som var far til ungarsk hoff- og statskansler, riksgreve Anton Corfitz Ulfeldt (1699–1769) til Goltzsch og Jendkau m.m. Med ham døde slekten ut i mannslinjen i 1769.

Slektsmedlemmer har eid en rekke gods og slott i Danmark, bl.a. Egeskov slott.

## Litteratur
* Albert Fabritius, «Ulfeldt», i: Povl Engelstoft & Svend Dahl (red.), *[[Dansk biografisk leksikon|Dansk biografisk Leksikon]]*, København: J.H. Schultz Forlag 1932-44.
* *[[Danmarks Adels Aarbog]]*, XL, 1923, s. 499-541; XLVI, 1929, II, s. 310; XLVIII, 1931, II, s. 160; LI, 1934, s. 280; LII, 1935, II, s. 147; LV, 1938, II, s. 138; LVII, 1940, II, s. 172; LVIII, 1941, II, s. 119; LIX, 1942, 1944, s. 111; 1947, s. 105; 1953, s. 43; 1955, s. 118.
* A. Thiset og P.L. Wittrup: *Nyt dansk Adelslexikon*, København 1904
* H. Storck: *Dansk Vaabenbog*, København 1910
* Sven Tito Achen: *Danske adelsvåbener*, København 1973
Grubbe (adelsslekt)

**Grubbe** er en dansk uradelsslekt knyttet til Sjælland, som det er antatt at kan føres tilbake til 1127. Slekten er utdød i Danmark, men en tysk gren (som skriver navnet *Grube*) lever fortsatt.

Peder Grubbe, som levde rundt 1300, var far til riksråd Peder Grubbe og Johannes Grubbe. Til slekten hører videre rikskansler Evert Grubbe (død 1492). Erik Grubbe til Tjele (1605–92) var bl.a. far til Marie Grubbe (1643–1718), gift med kong Frederik IIIs sønn Ulrik Frederik Gyldenløve, som bl.a. var stattholder i Norge. Rikskansler Eiler Grubbe (1532–1585) var far til Jørgen Grubbe (1584–1640), som hadde lenene Ravnsborg og Halsted Kloster. Hans datter Regitze Grubbe var gift med kong Christian IVs sønn Hans Ulrik Gyldenløve. Søsteren Karen Grubbe (1616–1695) var gift med Jørgen Kaas.

Regitze Eilersdatter Grubbe (1572–1636) til Snedingegaard, søster til øverstesekretær i Danske Kancelli Sivert Grubbe, var gift med den tyskfødte, norske lensherren Alexander Rabe von Papenheim (1563-1631).

## Litteratur
* Poul Bredo Grandjean (1915-30): Oppslagsord «Grubbe» i: Blangstrup, Christian (red.): *[[Salmonsens konversationsleksikon]]*, København: J.H. Schultz Forlag.
* A. Thiset og P.L. Wittrup: *Nyt dansk Adelslexikon*, København 1904
* H. Storck: *Dansk Vaabenbog*, København 1910
* Sven Tito Achen: *Danske adelsvåbener*, København 1973
Kineke Alexander

**Kineke Alexander** (født 21. februar 1986) er en sanktvincentisk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun ble slått ut i de innledende rundene på 400 meter. 

## Referanser


## Eksterne lenker
*